钦定古今图书集成/方舆汇编/边裔典/第098卷 > 三佛齐国
## 钦定古今图书集成/方舆汇编/边裔典/第098卷 > 三佛齐国

图考

按《三才图会》：“三佛齐国在南海之中，自广州发舶，取
正南，半月可到诸番水道之要冲”，以木作栅为城。国
人多姓蒲䌸蒲浮水而居，其人刀箭不能伤，以此霸
于诸国。旧传其国地面忽然穴出生牛，数万人取食
之，后用竹木空其穴，乃绝。产犀象珠玑、异宝、香药之
类。

《广东通志》：“英宗治平中，地华伽啰遣使至啰啰入贡，
遇大风，船几覆。至啰啰，祷于天，有老翁现云端，风浪
息。时值侬寇毁广州天庆观，老君像在瓦砾中，至啰
啰睹之，即向所见者也。及还以告，地华伽啰即遣思
离沙文请广购材鸠工重建。落成，请道士罗盈之为
住持，何德顺为监临，施钱十万，置山田于番禺黾塘”，
以充常住。铸大钟，覆以楼，费钱四十万。又施田四十
万，增置田于清远莲塘庄。明年，地华伽啰殁，剪其爪
发，送道士葬之，黾塘至今祭焉。

《日知录》、韩文公《广州记》有干陀利，注家皆阙。按《梁书
海南诸夷传》，“干陀利国在南海洲上，其俗与林邑、扶
南略同，出班布、吉贝、槟榔。槟榔特精好，为诸国之最。”
《周弘正传》，“有罪应流徙，敕以赐干陀利国。”《陈书。世祖
纪》，“天嘉四年，干陀利国遣使献方物。”惟《宋书。孝武帝
纪》，“孝建二年八月，斤陀利国遣使献方物。”以“干”为“斤”，
疑误。